
PROME MINISTER 


Evel yn Wever-Urves, 


Diaranson 14 di februari, Conseho 
di Minister a reuni cu e delegacion di 
Eerste Kamer di Hulanda. 15 miembro 
di Parlamento di Eerste Kamer cu 
ta forma parti di e comision fiho pa 
relacionnan den Reino, tawata presente 
den un reunion cu a dura casi dos ora 
den cua Gobierno di Aruba a duna un 
presentacion, un ‘Snap Shot’ di unda 
Aruba ta para na e momento aki. 
Despues di e presentacion, tawata tin 
oportunidad pa miembronan di Eerste 
Kamer haci pregunta y Gobierno a 
duna tur informacion cu nan a pidi. 
Prome Minister Evelyn Wever-Croes 
a expresa e importancia pa dialoga y 
duna informacion corecto. Esaki tambe, 
Prome Minister a indica, tawata e meta di Gobierno 
di Aruba. 


Prome Minister a duna di conoce си е reunion a cana 
hopi bon y e miembronan di Parlamento di Eerste 
Kamer tawata hopi interesa den e informacionnan 
cu Gobierno a duna y ta compronde e posicion di 
Aruba. A elabora riba e tema di refinanciamento 
di e debe cu Hulanda. Mayoria di Eersta Kamer 
ta di acuerdo cu Aruba cu Hulanda no por cobra 
e 6.9%. Y esaki ta loke Profesor Nicolai a indica 
esaki tambe varios biaha den debatenan. Otro 
miembronan di Eerste Kamer tambe a expresa 
esaki y den e reunion a ripiti esaki. 


“Mi tin tur fe y confiansa cu nan lo yuda nos den 
e lucha aki pa asina Aruba logra baha e interes 
halto aki di 6.9%. Na fin di dia ta hopi imporante 
pa tin bon relacion cu institunan asina cu ta trata 
leynan cu tin di haber cu Aruba y резеу ta Пор! 
importante pa reuni y intercambia informacion”, 
Prome Minister Evelyn Wever-Croes a expresa. 

Prome Minister Evelyn Wever-Croes: 


PROME MINISTER A REUNI CU COMMISSIE 
VERSTERKING DEMOCRATISCH BESTEL 


E siman aki Prome Minister Evelyn Wever-Croes a reuni cu 
e Commissie Versterking Democratisch Bestel. Esaki ta un 
comision cu Minister President a institui na 2018 cu e fin di 
fortifica e fundeshi democratico di Aruba. 


Na afia 2017, ora cu a drenta gobierno a constata cu e 
colegionan halto di estado a wordo debilita door di accionnan 
delibera di e gobierno anterior. Un ehempel ta e colegio di 
Algemene Rekenkamer cu e gobierno anterior a nenga di 
nombra 2 di e 3 miembronan y asina e colegio aki no por a 
emiti ningun resultado di investigacion cu nan a haci. 


Consecuentemente rapportnan manera Bo Aruba y otronan a 
sali te despues cu Gabinete Wever-Croes | a sinta na fin di afia 
2017 despues di a nombra e 2 miembronan cu tawata falta 
pa completa e colegio di Адетепе Rekenkamer. “E forma di 
proceder aki di e gobierno anterior ta mina nos democracia y ta 
debilita e fundeshi riba cua nos pais ta construi. Un procedura 
cu ta protege corupcion y esey ta algo cu nos kier evita”, 
Minister President a remarca. 


Pa e motibo aki desde 2018, hunto cu e Commissie Versterking 
Democratisch Bestel a cuminsa riba e independisacion di e 
colegionan halto di estado. A cuminsa cu Raad van Advies y 
a termina esey 2 afia pasa. Despues a traha riba e fundeshi 
pa e instituto di Ombudsman (Defensor di pueblo) cu lo wordo 
institui e afia aki y awor ta trahando riba independisacion di 
Parlamento y Algemene Rekenkamer (Controlaria General), 
creando asina e fundeshi pa checks and balances na pais 
Aruba. 

“Asina e ciudadano por sinti'e trankil cu tin control debido 
ta wordo eherce riba gobierno y accionnan di gobierno. E 
trabounan ta continua y ohala nos por finalisa eindependisacion 
di Parlamento y Controlaria General pronto. E lo ta un bunita 
legado pa logra un democracia aun mas fuerte pa nos pais”, 
Prome Minister a expresa. m 

Prome Minister Evelyn Wever-Croes: 
En conexion cu e tabletop "training" 


PA GABINETE WEVER-CROES, SIGURIDAD DI PAIS 
ARUBA TA NA PROME LUGAR 


пра Gobierno di Aruba ta importante pa tin mas siguridad, mas presencia 
di autoridad tur caminda, y si mester, tambe presencia di militar" 


Diahuebs mainta, na oficina di Crisis Management Office 
(CMO), a tuma luga un ‘tabletop training’ cu ta un ehercicio 
pa con atende, ora mester haci un peticion na militarnan 
Hulandes, na momento cu Aruba mester di ayudo den cualkier 
accion. Presente na e training aki, tabata Gobernador di Aruba 
SE Alfonso Boekhoudt, Prome Minister Evelyn Wever-Croes, 
Minister di Husticia Rocco Tjon, Comandante Walter Hansen 
di Corsou, Comandante Tim Van Wijk di Aruba, 

y miembronan di KIA, Cuerpo Policial, y Ministerio Publico, pa 
hunto delibera con pa mehora e proceso di peticion. 


Prome Minister a indica cu pa pidi asistencia na e defensa 
di Hulanda pa e presencia di militarnan na Aruba, tin varios 
procedura си mester cumpli cu пе, dependiendo e situacion. 
Importante ta pa esnan encarga cu esaki, sa exactamente kico 
mester пас! na cada momento. P'esey ta importante pa pasa 
riba e proceduranan aki regularmente. Tin diferente momento 
cu por pidi asistencia, por pidi ‘zachte militaire bijstand’ cu ta den 
сазопап di personanan desapareci, of ‘harde militaire bijstand’ 
cu ta den casonan severo, manera ora di un calamidad, pero 
pa cada un tin un procedura cu mester cumpli cu n'e. 


"Na fin di dia, pa Gobierno di Aruba ta importante pa tin mas 
siguridad, mas presencia di autoridad tur caminda, y si mester, 
tambe presencia di militar. Ta asina so, nos por garantisa 
siguridad, y cu den caso di calamidad, tin suficiente hende cu 
por yuda pa Aruba за! afo mas Пе, y bay bek na normalidad. 
E tabata un mainta exitoso y educacional, na unda esnan 
presente a haya e informacionnan necesario, y na mes 
momento fortifica e relacion cu ya caba ta hopi bon. Mi ta 
gradici tur esnan presente pa nan disponibilidad y esfuerso 
den mehora e procesonan aki, pa asina nos tin un isla mas 
sigur", Prome Minister а expresa. s 

MINISTER 


Unsell' Arenda 


E siman aki nos a reuni cu fundacion internacional Locks 4 
Paws y Centro Control di Cacho(CCC) caminda a ricibi un 
resumen di e desaroyonan di e programa: Locks 4 Paws Pet 
Pantry 


Durante un periodo di menos di un afia a logra yuda cu 42.192 
cuminda pa mascota, a duna cuminda na 1272 mascota y a 
yuda un total di 190 famia na Aruba. 


Un proyecto piloto exitoso cu a inicia aňa pasa conhuntamente 
cu Locks 4 Paws caminda a pone pet pantries na CCC pa 
asina yuda famianan den necesidad. 


E comentario di esnan cu a wordo yuda ta cu danki na e 
programa aki nan por a keda cu nan mascota stima y awe ta 
disfruta di nan mascota como parti di famia. 


E meta di e proyecto aki ta pa sigui yuda mas famianan den 
necesidad cu cuminda pa nan mascotanan. CCC ta bay 


— M S 


continua di maneha e pet pantry aki conhuntamente cu Locks 
4 Paws pa asina sigui brinda mas mascota riba nos isla cu 
cuminda. 


Pa esnan cu mester di ayudo cu esaki por pasa tuma contacto 
libremente cu CCC pa mas informacion na 5927777. m 

MINISTER 

E siman aki Minister Maduro di Finansa a reuni cu e compania 
di rating Fitch cu den e dianan aki ta haci un evaluacion 
financiero y economico di Aruba pa por duna un bista na 
inversionista di e credibilidad financiero di nos Pais, expresa 
den un rating. Durante e reunion Minister Maduro hunto cu 
e profesionalnan di Departamento di Finansa, a duna un 
presentacion cu ta brinda un bista di e situacion financiero y 
economico di Aruba. A repasa e recuperacion di e economia 
di nos Pais y e decisionnan tuma pa por mehora e finansa 
publico di Aruba. 


Fitch ta reuni e siman aki tambe cu diferente persona y instancia 
na Aruba pa asina por scucha di nan banda tambe con nan ta 
mira e desaroyo y recuperacion di Aruba. Na final di e siman 
aki Fitch lo reuni tambe cu Minister President Wever-Croes y 
Minister Maduro pa asina por haya sa mas di e maneho politico 
cu tambe ta di sumo importancia pa e stabilidad di e rating di 
Aruba. 


E rapport di e evaluacion di Fitch рог wordo spera fin di 
maart. Minister Maduro ta spera cu e recuperacion di Aruba 
su economia y e seriedad politico demostra pa atende cu e 
retonan financiero di nos Pais, lo por traduci su mes den un 
mehoracion di e rating di Aruba cerca Fitch. MN 

A CONTESTA PARLAMENTARIO BERLIS ARIBA 
PREGUNTANAN DI “NO MORE HOTELS” 


Minister Dangui Oduber а ricibi un serie di pregunta di 
parlamentario sr. Berlis tocante e topico di “No More Hotels” cu 
tin na Aruba. Prome cu a contesta tur e preguntanan, Minister 
Dangui Oduber kier a recorda pueblo cu otorgamento di opcion- 
y permisonan pa tereno no ta resorta bou di su cartera, sino 
bou di e departamento Directie Infrastructuur & Planning (DIP) 
cual ta resorta bou di Ministerio di Infrastructura. Ministerio 
di Turismo ta encarga cu e maneho di otorga permiso pa e 
operacion di un hotel, apartamento of condominium. 


Segun cifranan na DIP, Gabinete Mike Eman | y II, durante 
e periodo di 2009 pa 2017 a duna un total di mas o menos 
7,000 permiso pa traha cambernan di hotel, apartamento y/ 
of condominium. E maneho di e Gobierno di AVP tawata uno 
iresponsabel, sin vision, sin tene cuenta cu desaroyo sostenibel, 
sin tene cuenta cu nos flora 8 fauna, sin consideracion cu 
bienestar y necesidad di Aruba en general. 

Pa haci e situacion mas pio ainda, nunca e Gabinete di Mike 
Етап І, ni II, no a pone nada di fondo disponibel pa soluciona e 
problema di RWZI. Sabiendo cu otorgamento di tanto camber 
adicional lo pone mas peso ariba e planta. 


Fraccion di AVP den parlamento e tempo ey, cual awendia ta 
dividi den diferente fraccionnan, tampoco no a bin cu ningun 
amienda di ley pa pone fondo disponibel pa soluciona e 
problema di e planta RWZI. 


Awendia Minister Dangui Oduber ta wordo cuestiona ariba kiko 
tur su ministerio lo haci encuanto “No More Hotels”. Minister 
Oduber ta para pa un desaroyo sostenibel, un desaroyo 
balansa, teniendo na cuenta cu capacidad di carga. 

Desde aña 2017 Minister Oduber a introduci su maneho cu 
tawata dirigi riba un desaroyo sostenibel y balansa. E maneho 
ta enfoca riba trece turistanan di calidad, haci inversionan den 
producto Aruba, diversifica nos turismo y para pa desaroyonan 
chikito estilo Boutique Hotels. 


No ta pornada minister Oduber a laga traha un raport di “carrying 
capacity” na aña 2018 pa asina por maneha e desaroyo mas 


MINISTERIO 
Turismo y Salud Publico 


Kenmerk msP- 125/23 
Datum 14 FEB 2024 

Aan È De Voorzitter der Staten van Aruba 
dhr. mr. E.G.A. Vrolijk 

d.t.k.v.: dhr. mr. H. Hek, griffier 
L.G. Smith blvd nr. 72 

Oranjestad, Aruba 

statenvragen (20) dhr. Marco Berlis 


Onderwerp : 


Bijlage(n) onderliggende stukken 


Geachte voorzitter, 
Bijgaand doe ik u toekomen de antwoorden op de vragen van statenlid dhr. Marco Berlis (d.d. 17 oktober 
2023 (UV/23-24/062), met betrekking tot het aantal hotels op Aruba. 


Hoogachtend, 


De Minister van Toerisme en Volksgezondheid. 


De heer Danguillaume P. Oduber BEc. 


Bijlage: onderliggende stukken 


miho. E intencion di e raport aki tawata pa haya un bista kiko 
nos capacidad di carga lo ta. 


Na momento cu Minister Oduber a drenta gobierno na aña 
2017, e la hereda 7,000 camber di hotel cu a wordo otorga pa e 
gobierno anterior di AVP. A haci uso di diferente instrumentonan 
pa reduci e cantidad di camber cu por wordo construi. 


Actualmente, Minister Dangui Oduber ta trahando pa haci e 
maneho aun mas skerpi pa purba mitiga y limita e cantidad di 
camber di hotel cu tin permiso caba aun mas. 


Desde 2017 Minister Dangui Oduber ta trahando den un forma 
structura, responsabel y sostenibel pa Aruba su economia 
crece den un forma balansa. MN 

Minister siguiendo e situacion di "No More Hotels" di cerca mi tin e siguiente 
preguntanan; 


Please nota contesta den blauw, abou: 


t 


Minister, ta berdad cu gobierno di AVP den e period di 2009-2017 a duna mas hotel 
permiso pa construi mas o menos 7000 mil camber aki na Aruba? 

E maneho pa cu permiso pa tereno ta resorta bou di Directie Infrastructuur & Planning 
(DIP) cual ta cay bou di ministerio di infrastructura. 


Ministerio di turismo ta esun cu ta encarga cu e maneho di otorga permiso pa opera 
hotel. E pregunta menciona ariba a wordo dirigi na DIP y segun cifranan di DIP e 
gobierno di AVP durante e periodo di 2009-2017 a duna permiso y opcion pa traha 
mas o menos 7.000 camber di hotel, condominio y apartamento. 


Minister por bisa cuanto permiso Gabinete Mike Eman a duna exactamente pa 
traha mas hotel? 

Si, segun cifranan informacion ricibi for di DIP, AVP den e periodo di 2009 pa 2017 
a duna permiso y opcion pa traha mas o menos 7.000 camber di hotel, condominio 
y apartamento. Pa mas informacion por consulta e КОРУ. 


Minister por informa Parlamento cual tabata e minister cu a otorga e permisonan 
pa construi mas hotel aki na Aruba durante di gobierno di Mike Етап? 

E minister di infrastructura di e tempo ey sr. Benny Zievinger, sosteni pa fraccion 
di AVP den parlamento. 


Minister por menciona e nomber di e companianan di hotel cu lo a haya permiso 
pa construi e hotelnan aki for Gabinete Mike Eman? 

Lo tuma contacto cu parlamentario Berlis pa haci inzage di e lista di personanan 
y/of companianan na cual AVP a duna permiso y opcion nan pa traha camber di 
hotel, condominio y apartamento. E promixo reunion di parlamento lo pone esaki 
ter inzage. 


Minister por informa Parlamento na unda exactamente tur e proyectonan aki 
mester a tuma lugar? 

E proyectonan aki tawata concentra den e area turistico banda pabao di Aruba, 
mayoria ta rond di e 'resort areas' di high-rise y low rise hotels. 

Paso awe ta papia di “no more hotels” pero tempo mester a para e otorgamento 
di permiso pa construccion di mas hotel no a haci esaki y a sostene maneho. Sin 
lubida e fraccion di AVP cu nunca a cuestiona e maneho di otorgacion di tereno. 
Tambe nos por corda cu fraccion di MEP a pidi na presidente di parlamento e 
tempo ey pa yama reunion publico, pa adresa e otorgamento di tereno y 
lamentablemente nunca a duna oido na e peticion nan aki. Semper fraccion di AVP 
a sostene e maneho di otorgamento di tereno pa hotelnan. 


10. Minister lo por menciona proyectonan di hotel у camber cu по por a wordo para y 


cu si lo mester wordo construi ainda y na unda nan lo wordo construi? 

Ta referi na contesta гіра pregunta 6. Gabinete Wever-Croes ta trahando te cu dia 
di awe pa mitiga e disaster laga atras door di Gabinete Mike Eman | y Il, E maneho 
ta dirigi riba un desaroyo sostenibel, responsabel. 


„Minister, con por ta posibel cu durante e maneho di gabinete di Mike Eman a 


aproba asina hopi Proyecto pa hotel bin na Aruba, y ta parce cu niun di esakinan 
tabata destina pa San Nicolaas. E gobierno di AVP di 2009-2017 a duna permiso 
pa traha aunke ta un hotel na San Nicolaas? 

E gobierno di AVP no a concretisa ningun proyecto pa traha camber di hotel na 
San Nicolas. A parti tereno pa loco den area di Noord sin tene cuenta cu e 
desaroyo teritorial, sin tene cuenta cu sostenibilidad, sin tene cuenta cu e 
capacidad di carga y na un forma hopi iresponabel, cu awe nos ta haciendo nos 
esfuerso pa mitiga e daño di esaki. 


12.Minister, den bo function como minister di Turismo, con bo lo yama un tipo di 


politica of maneho di gobiemo di AVP cu no a ni preocupa pa trata na logra un 
Proyecto asina significante manera un hotel pa San Nicolaas? 

Un maneho irresponsable, sin vision, sin tene cuenta cu un desayoro sostenible y 
sin consideracion cu e bienestar y necesidad di Aruba en general, A concentra riba 
proyectonan fantasma cu nunca a wordo concretisa y a pensa riba nan probecho 
personal. 


13. Minister, mirando cu ta propaganda "no more hotels" na Aruba pa un grupo chikito 


di hende, ki efecto prognostico y efecto economico Hotel Secrets lo tin pa San 
Nicolaas y pais Aruba si esaki logra concretisa su mes? 

E beneficionan pa San Nicolas lo ta positivo pasobra ta stimula e economia di San 
Nicolas y tambe lo tin un spin-off-effect y lo diversifica e turismo y economia pa 
loke ta e teritorio aki di Aruba. 


14. Minister, kico gobiemo ta haciendo pa protega "Driekiel" y otro arte na e 
rotondenan pa sigura no lo sucede niun vandalismo mas, pasobra esaki lo costa 
gobiemo tambe mas placa? 

Ministerio di turismo hunto cu ministerio di husticia y ATA ta den proceso pa pone 
camara pa proteha entre otro contra vandalismo. 


15.Minister, ta berdad cu e ROP/ROPV ta describi cu e gobiemo actual ta 


"terughoudend" cu mas hotel? 
Corecto. E gobierno aki a traha den forma structura y traha den cuadro di bon 
maneho. Pa yega na un balansa di crecemento sostenible a traha пра un plan di 
mitigacion. 

6. Minister por compara cuanto permiso a wordo duna pa traha hotel entre 2009-2017 


bao Gabinete di Mike Eman y durante e gabinete Wever-Croes 2017-2023? 
Gabinete Wever-Croes ta trahando te cu dia di awe pa mitiga e disaster laga atras 
door di Gabinete Mike Eman | y Il y bahando lo mas posibel e cambernan cu no ta 
cumpli cu e condicionnan etcetera. Riba e plan di mitigacion, a logra reduci e 
cantidad di 7.000 camber pa 1.971 te cu 2025, y di 2025- 2030: 1.357. 


Na 2018 ministerio di turismo a introduci maneho di ‘high value, low impact cual 
tawata у ta dirigi na un desaroyo sostenible. E maneho ta dirigi гіра un desaroyo 
sostenibel, responsabel y teniendo na cuenta loke pais Aruba por carga. Pero cu 
vision pa duna espacio na desaroyo di San Nicolaas y vecindario door di atrae 
hotelnan di calidad, den forma di boutique hotel, pa establece na San Nicolas. 
Тате а haci un studio di ‘carrying capacity”. 


Pa medio di un maneho actualisa a base di e Vergunningsverordening pa cu 
permisonan di hotel y di all-inclusive lo bay controla y mitiga mas tanto cu ta posibel 
e impacto negativo y cu tabata carece di vision di sostenibilidad pa futuro, cu a 
hereda di e Gabinete di Mike Eman | y II. E maneho aki ta ensera entre otro cu 
solamente applicacion nan pa permiso pa boutique hotels (no mas cu 100 camber/ 
‘low impact y den cierto area, lo могао considera.) 


Cu e maneho aki lo sigi haci intento nan haciendo uso di differente instrumentonan 
pa mitiga e resto di e camber nan cu tin di wordo construi ainda. 


. Minister por informa Parlamento kico e gobierno di Gabinete Wever-Croes a haci 


pa baha e cantidad di permisonan aki? 
Ta referi na contesta riba pregunta 6. 


. Minister por specifica cuanto camber menos lo wordo construi pasobra gabinete 


Wever-Croes a logra intermedia pa baha e cantidad di contractnan pa traha hotel? 
Por lo menos 3.300 camber menos lo ser construi danki na e esfuersonan di e 
gabinete Wever-Croes, pa mitiga y reduci e expancion di e camber nan. Manera 
cu a menciona, cu e maneho di ministerio di turismo lo sigi haci intento, haciendo 
uso di differente instrumento nan pa mitiga e resto di e camber nan cu tin di wordo 
construi ainda. 


. Minister, durante 2009-2017 cu e permisonan aki pa hotelnan a sali publicamente, 


tabata tin algun protesta den pueblo pa no pone mas hotel? 

Di loke por tin den memoria, ningun gremio, fundacion of sindicato a protesta 
contra construccion di mas hotel durante e period 2009-2017. Tawata parce mas 
bien cu e tempo si tawata OK pa un gobierno otorga permiso pa construccion di 
mas di 7000 camber di hotel. E tempo ey no tawata tin protesta, no tawata tin 
cuestionamento, no tawata tin critica y mas bien tawata tin apoya di parti medio 
ambientalistanan pa construi mas hotel. Nos por corda con fundacionnan cu ta 
boga pa conserva naturaleza tawata biaha cu gobernante nan di gobierno di AVP 
pa saca potret di paharito na Colombia. Si e tempo ey e a para ра "по more hotels’ 
y bisa e gobierno di AVP pa no otorga mas permiso pa construction di mas hotels, 
awe nos NO lo ta den e situacion cu nos ta aden awe. Ta parce cu “algun" hende 
na Aruba tin “geheugenverlies" ora ta cumbinanan. 

16. Minister, e accion di protesta "No More Hotels" por ta dirigi na hotel Secrets na San 


Nicolaas, den un intento pa stop e proyecto aki? 
Nos ta kere cu un hotel pa San Nicolas lo tin su balor agrega pa e area aki. 


17.Minister, pakico nos tin werkloosheid na Aruba si tin asina hopi hotel na Aruba, y 


ainda algun mas na caminda? 
‘Werkloosheid' ta na 4,3% e nivel mas abou den ultimo 20 aña. 


18. Minister, mirando cu tin un parlamentario independiente а core sostene e persona 


cu a causa destruccion na e Driekiel cu su protesta, no ta e mes a sostene e 
maneho di AVP cu e dunamento di tanto permiso di hotel? 

Corecto, esaki ta muestra di hipocrecia ‚inconsistencia den forma di con ta hiba 
politica. Ohala durante e periodo cu nan tawata forma parti di AVP nan lo por 
tawatin e mesun voz y opinion cu nan tin awe. E ora e por a impedi y evita cu e 
tempo ey mas camber di hotel a wordo otorga. Ta parce cu e parlamentarionan 
independiente aki kier lubida e pasado (recien) cu nan tambe tawata forma parti di 
dje. Bo pasado ta determina bo presente y futuro. Paso ta critica awor pero no a 
critica e maneho di e su mesun partido AVP e tempo di 2009-2017. 


19.Minister, e maneho barbaro di AVP di 2009-2017, cu a otorga permiso pa hotel pa 


loco, tabata na haltura di varios rapport traha си RWZI tabata den decadencia y na 
peliger y tabata rekeri inversion. Cuanto placa nan a inverti den RWZI entre 2010- 
2017? 

Gabinete Mike Етап | y Il no a pone fondo nan disponible ра soluciona e problema 
di RWZI. Fracion di AVP, awe dividi den differente fraction nan, tampoco nunca a 
bin cu un amienda di ley pa pone fondo nan disponible pa un solucion. 


20. Minister ta kere cu construi mas di 7.000 camber di hotel pabao di brug tabata 


responsabel di AVP sin a expande of construi un RWZI nobo? 
Esaki tawata sumamente iresponsabel di parti di AVP y su fraccion 

Minister Dangui Oduber: 


MINISTER DI SALUD PUBLICO A FIRMA UN 
ACUERDO (MOU) PA E MODERNISACION PA 
UN “ELEKTRONISCHE KIND DOSSIER” PA 
JEUGDGEZONDHEIDSZORG NA ARUBA 


acuerdo di cooperacion (MOU) entre Ministerio di Turismo y 
Salud Publico, sr. Dangui Oduber conhunto cu e Director di Wit 
Gele Kruis (WGK) sr. Gino Goeloe, y Bestuursvoorzitter Dhr. 
Edwin Roos di Stichting Wit Gele Kruis. 


Un mainta ameno unda Minister Dangui Oduber conhunto cu 
Minister di Ensefiansa y Deporte, sr. Endy Croes a hiba algun 
palabra уа ricibi un presentacion di dra. Janice Essers-Hooft 
y drs. Jan Hubert di Jeugdgezondheidszorg departamento di 
salud (JGZ) di e modernisacion di e programa actual cu JGZ 
ta usa y con esaki lo tranforma pa un sistema di registracion 
den forma di “cloud based” pa asina cada mucha por tin nan 
social-medisch dossier den un forma electronico cu lo yama 
“Elektronische Kind Dossier”. 


Minister Dangui Oduber ta menciona cu e modernisacion 
di e sistema aki lo percura cu cada caso di nos muchanan 
lo por wordo registra, analysa y conserva den manera mas 
efectivo y eficiente pa nos profesionalnan den salud. Tambe e 


modernisacion lo minimalisa foutnan den registracion, lo por 
hasi e intercambio entre medico y psychologo mas fasil. 


E firmamento di e MOU ta sumamente importante pa e 
communidad di Aruba cu lo percura cu e protocol di privacidad 
ta keda uno strak y ancra den ККо mag y no mag y kiko lo 
ta mag ta visible. Lo garantisa e seguridad di nos muchanan 
danki na e trabou di empleadonan di departamento di salud 
publico. 


Minister Dangui Oduber ta contento di e profesionalismo 
y e bon synergia di trabou entre tur organisacionnan cu a 
hasi e esaki posibel awe. Tambe kier gradici ful e ekipo di 
Jeugdgezondheidzorg, Wit Gele Kruis y DVG pa nan tremendo 
colaboracion tur e afianan aki na bienestar di e salud di nos 
muchanan y pa semper keda educa y guia mayornan den con 
pa yuda nan yiunan tin e miho calidad di bida. 


Pabien Aruba! 

MINISTER 


Diaranson 14 di februari Minister Geoffrey Wever hunto 


cu e Comision Combati Economia Informal a presenta na 
Parlamento di Aruba e “National Action Plan for Formalizing 
the Shadow Economy in Aruba.” 


Na 2022 investigacion di Professor Schneider hunto cu Sr. Jason 
Lejuez di Departamento di Asuntonan Economico, Comercio 
y Industria (DEACI), a conclui cu e balor di actividadnan 
economico den e sector informal ta representa un promedio di 
20% di e producto interno bruto (GDP) di Aruba. 


Economia informal ta actividadnan economico cu simplemente 
bisa "no ta cumpli cu leynan existente". Esaki ta encera entre 
otro no ta inscribi na Camara di Comercio, no tin permiso pa 
haci negoshi y no ta registra na Departamento di Impuesto. 
Esaki ta nifica cu esnan activo den e sector informal no tin e 
gastonan cu esnan cu si ta cumpli cu leynan. Esaki ta crea un 
situacion di competencia inhusto pa companianan cu si, na e 
manera corecto, ta cumpli cu nos leynan. 


Riba peticion di minister Geoffrey Wever, conseho di minister 
a duna su aprobacion pa instala un comision pa traha un 
plan nacional pa combati e economia informal na Aruba. E 
comision a wordo instala riba 10 di mei 2023 y ta consisti di 
representantenan di DEACI, Departamento di Impuesto (DIMP), 
Directie Arbeid еп Onderzoek (DAO), Sociale Verzekeringsbank 
(SVB) y Aruba Trade and Industry Association (ATIA). 


Ayera e plan nacional a keda presenta den Parlamento di 
Aruba. E Programa Nacional ta contene diferente accionnan 
pa formalisa e economia informal na Aruba pa e periodo 2024- 
2027. Trabao di e comision lo sigui enfoca riba implementa e 
diferente accionnan pa cada aña. 


Minister Geoffrey Wever kier a gradici e Comision Combati 
Economia Informal pa a traha e plan nacional aki y tambe kier a 
gradici e miembronan di parlamento pa un reunion profesional 
y interactivo. MN 

Minister Geoffrey Wever: 


FASE PREPARATORIO PA INTRODUCI UN 
MANEHO PA RADIO 


Desde cu Radio Kelkboom, e prome emisora comercial na 
Aruba, a transmiti su sefial na 20 di maart 1954, e asignacion 
di frecuencianan di radio nunca a ser regula den beleid y esei 
segun Minister Geoffrey Wever ta algo indeseabel. Mester tin 
transparencia y regla stipula cu ta aplica na tur persona ora 
di otorga permisonan pa frecuencia di radio. Pa es motibo aki 
a haci un destaho pa busca un compania cu experencia riba 
e tereno aki pa prepara e beleid nobo pa asinan formalisa e 
proceso di asignacion di frecuencianan pa radio. 


E proyecto ta cuminsa cu un fase di evaluacion di e mercado 
actual, cual lo ser realisa pa profesionalnan Hulandes cu 
tin experiencia riba e tereno aki. E obhetivo aki ta pa defini 
e alcanse y condicionnan di e mercado, y cu esaki como 
fundeshi, hunto cu Directie Telecommumicatie Zaken desaroya 
e beleid nobo. E beleid aki lo mester elimina e posibilidad di 
trato discriminatorio of inhusto den asignacion di frecuencia di 
radio den futuro. 


“Regulacion di e proceso pa solicitacion di frecuencia ta un paso 
importante pa nos garantisa un mercado mas transparente y 
husto," Minister Geoffrey Wever ta declara. E proceso aki ta 


spera pa dura aproximadamente shete pa dies (7-10) luna, 
incluyendo e analisis di mercado, pa despues por finalisa e 
beleid nobo. 


Minister Geoffrey Wever ta comprometi pa mantene e 
comunidad informa riba e avansenan di e iniciativa aki den e 
lunanan binidero. m 

A REUNI CU SINDICATO sc 
DI BOMBERO PA LOKE 
TA PRESUPUESTO Y 
МАМЕНО PA E ЕКІРО DI 
BRANDWEER PA 2024 


Diaranson mainta, Minister di Husticia y Asuntonan Social sr. 
Rocco Tjon a reuni cu e ekipo dinamico pa loke ta e Sindicato 
di Bombero (SINBA), y a toca diferente tema, entre otro e 
comision cu a caba di wordo instala y cu ta bay explora e 
introduccion di cierto procesonan nobo na Brandweer, manera 
traha 24 ora pa dia den un ‘vaste роед. Tambe а toca un 
audit cu a wordo haci pa asina wak con por mehora e diferente 
puntonan cu ta toca personal, material y mas. 


Manera ta conoci, a bin un aumento den e presupuesto pa 
Brandweer, cual ta bay brinda e posibilidad pa cumpra mas 
material pa e ekipo, entre otro un ladderwagen, cual ta algo cu 
nunca antes Aruba tawata tin, cual lo bay eleva e siguridad pa 
nos comunidad pero tambe pa nos bomberonan mes. 


Ademas di esaki, a papia tambe tocante e planes cu tin pa 
loke ta renobacion di post oscar, situa na aeropuerto, cual ta 
un proceso caminda ya caba e detayesnan ta kedando finalisa 
entre DOW, Brandweer y Sindicato di Brandweer, pa asina 
dentro di algun luna e trabounan por inicia. 


Un reunion, sumamente positivo, y manera Ministerio di 
Husticia y Asuntonan Social a bin ta haci cu mayoria sindicato, 
un рез mas strucutal otro luna lo continua cu е reunionnan 
fructifero cu sindicato di bombero. m 

Minister Rocco Tjon: 


REUNION CU ALTO MANDO DI POLIS DEN CUADRO 
DI INVERSIONNAN PA CUERPO POLICIAL DI ARUBA 
PA E PERIODO DI 2024-2025 


Diamars, Minister di Husticia y Asuntonan Social sr. Rocco trabou aki lo могао entrega na april y e family justice center lo 

Tjon a bishita Cuerpo Policial di Aruba na Macuarima, caminda keda cla na juni. 

a hiba un dialogo cu Korps Management Team (KMT). A ricibi 

un presentacion pa loke ta e evaluacion di carnaval, manera Ма mes momento a мак tambe e inversionnan cu lo bay 

ta conoci Cuerpo Policial а haci un tremendo trabou e luna wordo haci pa aña 2025 pa loke ta e partinan infrastructural, 

tras di lomba y e weekend cu a pasa, caminda a logra mira cu tecnologico y innovativo y mas. Ademas di esaki, a ricibi 

orden publico a wordo garantisa pa ambos participantenan y feedback tambe tocante e reorganisacion cu ta den pleno 

mirones. ehecucion. Un reorganisacion cu ta bay haci e organisacion 
di Cuerpo Policial di Aruba, uno mucho mas dinamico y asina 

Durante e reunion aki, а мак y recapitula tur e pasonan cu brinda mas perspectiva ра tur e coleganan cu ta forma parti di 

уа caba a могао tuma pa loke ta inversionnan pa cu Cuerpo Cuerpo Policial di Aruba. 

Policial. Asina a toca e timeline pa loke ta uniform nobonan cu 

ta muy pronto lo ta yegando Aruba, pero tambe e portofoons Un reunion sumamente positivo, den bon ambiente, caminda a 

y e autonan nobo cu ta na caminda. Banda di esaki а мак  scucha feedback y a comparti ideanan y dialogo cu Alto Mando 

e desaroyo di e difernte inversionnan infrastructural, segun di Polis. Un pabien grandi y un danki na henter Cuerpo Policial 

planificacion, e trabounan pa loke ta e warda di Polis di pa e bon trabou cu nan a haci durante e temporada tras di 

savaneta lo inicia otro siman. E operation command center, е lomba. MN 

MINISTER 


«E 


Recientemente, Minister Endy Croes a reuni cu е Endy Croes ta gradici e directiva saliente ра e trabou cu nan a 
representantenan di Stichting Fundacion Arubiano pa Maneho  eherece y ta desea e directiva поро Пор! exito! | 

di Facilidadnan Deportivo (SFAFMD). E fundacion aki ta 
maneha e piscina na San Nicolas y e piscina na Savaneta. 
E directiva aki ta atende cu, entre otro, mantencion, traha 
schedule y dirigi e empleadonan pa garantisa cu e piscina 
“UpToDate”. Dia 6 di februari ultimo, a tuma luga traspaso di 
e directiva anterior, cu nan temporada a yega pa un directiva 
nobo. 


Sra. Judesca Briceño, kende ta ex presidente hunto cu Sr. 
Jacinto Werleman, director di e fundacion aki a haci traspaso di STABILIDAD DAD 
informacion valioso y a cera conoci cu e cuater (4) miembronan 
di e hunta di directiva nobo. E hunta di directiva nobo ta consisti PROSPERIDAD 
di Sra. Jo-Anne Croes, kende lo fungi como presidente di e 

fundacion y e miembronan di directiva, Sr. Jorge Faro, Sra. 202 4 
Gilienne Vrolijk y Sr. Johannes Flanegin. Pa conclui, Minister \ Gabinete Wever  Стоеѕ/ї 

Minister Endy Croes: 


Diamars atardi, Minister di Ensefiansa y Deporte Endy Croes 
a ricibi e coredo di drag race Courtney Wouters na Aeropuerto 
Internacional Reina Beatrix. Na su yegada famia, amistad y 
su compafieronan di Assault Racing Team a ricibie cu yen di 
alegria y entusiasmo. Courtney a participa fin di siman pasa 
den e campeonato di drag cu a tuma luga na Orlando, Merca, 
unda cu el a conkista e titulo di campeon den e categoria di 
brommer. 


El a core e tempo di 7.90 sec den final. Pa conclui, Minister 
Endy Croes ta felicita Courtney, famia y ekipo cu e gran logro 
aki. Alabes ta gradicie pa pone Aruba su nomber briya riba e 
plataforma internacional. Aruba ta orgoyoso di bo! Cu deseo, 
dedicacion, determinacion y disciplina a logra. Pabien y gosa 
die momento! MM 

DIA INTERNACIONAL iena 
PA HENDE MUHE INCLUSION 
DI HENDE MUHE 


8 DI MAART, 2024 


8:00 AM - 12:00 PM 


RENAISSANCE CONVENTION 
CENTER 


Arte di Мигауа na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 


A ‘—- 


